Mis-7 p.m. ta’ llejla, sat-3 p.m. għada l-Ħadd 21 ta’ Settembru se jidħlu fis-seħħ arranġamenti tat-traffiku minħabba ċ-ċelebrazzjonijiet tal-50 sena anniversarju mill-Indipendenza. L-arraġamenti tat-traffiku huma dawn: It-triq li twassal minn Flagstone Wharf fil-Marsa għall-Pinto Wharf fil-Furjana ser tkun magħluqa għat-traffiku. It-traffiku ġej minn Triq il-Kruċifiss, il-Furjana mhux ser jitħalla jkompli għall-Lascaris Wharf, il-Furjana. Minflok ser ikun hemm devjazzjoni għal Pinto Wharf, il-Furjana. Victoria Gate, il-Belt ser tkun magħluqa mill-junction ta’ Triq Daħlet Ġnien is-Sultan, il-Belt. Barbara Bastions, il-Belt ser ikunu magħluqa mill-junction ta’ Triq Lvant, il-Belt. Triq Lvant, il-Belt, ser tkun magħluqa mill-junction ta’ Triq San Kristofru, il-Belt. Triq il-Mediterran, il-Belt, ser tkun magħluqa.